b'\n_START_ARTICLE_\nCyclommatus elaphus\n_START_SECTION_\nUtseende\n_START_PARAGRAPH_\nEn middelsstor til meget stor (hannen 35-102 millimeter lang), metallisk farget hjortbille. Arten er sv\xc3\xa6rt variabel i st\xc3\xb8rrelsen, hos hannen er kjevene forholdsvis st\xc3\xb8rre jo st\xc3\xb8rre hannen er (allometrisk vekst). Ogs\xc3\xa5 fargen varierer en god del - det vanligste er svart med gr\xc3\xb8nnlig, metallisk glans men den kan ogs\xc3\xa5 v\xc3\xa6re kobberfarget. Store hanner har store, krumme mandibler med en stor tann p\xc3\xa5 undersiden i den indre delen, for \xc3\xb8vrig bare noen ganske sm\xc3\xa5 tenner i spissen. Et karakteristisk trekk er at det er et oransjer\xc3\xb8dt felt p\xc3\xa5 oversiden av mandibelen ved roten. Noen ganger er det ogs\xc3\xa5 en innoverrettet tann litt utenfor midten av mandibelen (oftest hos middelsstore eksemplarer), sm\xc3\xa5 eksemplarer har korte, tykke og kraftige mandibler som er sagtakkede p\xc3\xa5 innersiden. Antennene er ganske lange og tynne, omtrent s\xc3\xa5 lange som hodets bredde. Pronotum er omtrent dobbelt s\xc3\xa5 bredt som langt, og utvider seg forover. Dekkvingene er blanke uten synlig punktering. Beina er slanke, l\xc3\xa5rene ofte r\xc3\xb8dlige.  Hunnen er mye mindre enn hannen, uten forst\xc3\xb8rrede kjever, ofte m\xc3\xb8rk p\xc3\xa5 farge, i motsetning til hannen er kroppen tydelig punktert.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer.\n_START_SECTION_\nUtbredelse\n_START_PARAGRAPH_\nArten lever i S\xc3\xb8r\xc3\xb8st-Asia (Vest-Malaysia og Sumatra).'